stanford-oval/wikipedia huggingface dataset:
דיסקת איירי

באופטיקה דיסקת איירי (או: תבנית איירי) היא כתם או עיגול האור הממוקד ביותר, ולכן הקטן ביותר, המתקבל על ידי עדשה אידיאלית (כלומר, ללא עיוותים אופטיים). זוהי מגבלה פיזיקלית, הנובעת מתופעת העקיפה של גלי האור.
תבנית העקיפה המתקבלת ממיפתח עגול המואר באופן אחיד, מורכבת מאזור בהיר מאוד במרכז, הקרוי דיסקת איירי, וסביבה סדרה של טבעות קונצנטריות. הדיסקה והתבנית קרויים על שמו של ג'ורג' בידל איירי, אסטרונום בריטי.
רדיוס דיסקת איירי נתון על ידי הנוסחה:  R_{a}=1.22\lambda {\frac {f}{D}}
כאשר  \lambda  הוא אורך הגל של האור הפוגע בעדשה,
 D קוטר העדשה, ו- f הוא אורך מוקד העדשה.
היישום החשוב ביותר של מושג זה הוא בתחומי הצילום והטלסקופיה: מאחר שכל עדשה או מראה ממקדת אינם יכולים למקד אלומת אור המגיעה אליהם לנקודה אחת, אלא לאזור בעל גודל סופי, שהוא דיסקת איירי.
ראו גם

עקיפה
פונקציית איירי
דורוגומילובו

נפת דּוֹרוֹגוֹמִילוֹבוֹ (ברוסית: район Дорогомилово) היא נפה במחוז המערבי של העיר הפדרלית מוסקבה שברוסיה. שטחה הוא 7.93 קמ"ר ואוכלוסייתה מונה 76,218 תושבים (2020).
מאז התקופה הסובייטית נחשב דורוגומילובו לאחת הנפות היוקרתיות ביותר של הבירה – באותה תקופה סופקו דירות לאליטה של המפלגה, המדינה והתרבות של ברית המועצות בבתים לאורך רחוב קוטוזובסקי פרוספקט ובולשאיה דורוגומילובסקאיה.
אתרים ראויים לציון

הר ההשתחוות
מלון רדיסון רויאל
תחנת הרכבת קייבסקי
בית הכנסת לזכר השואה
כיכר אירופה
שער הניצחון
קניון אברופייסקי
סברבנק סיטי, המשרד הראשי של סברבנק
גדת טאראס שבצ'נקו
גשר בורודינסקי (אנ')
מלון Radisson Slavyanskaya
תחנות מטרו: קייבסקאיה  (קו ארבטסקו-פוקרובסקאיה), פארק פובדי, קייבסקאיה (קו קולצביה)
דיסקרטוזיס

דיסקרטוזיס (בכתיב לועזי: Dyskeratosis; בעברית: הִתְקָרְנוּת לֹא-תַּקִינָה) הוא מצב של התקרנות מוקדמת של תאים באפידרמיס.
הקרטינוציטים הם תאים המהווים את עיקר האפידרמיס (כ-90% מתאי האפידרמיס). מקור תאים אלו הוא בשכבה הבזאלית של העור, והם מתמיינים לתאים המייצרים קרטין, אשר בסופו שר מתמלאים בקרטין.
הקרטינוציטים מייצרים סיבי קרטין דקים הקרויים טופופילמנטים, אשר מתאגדים בבסיסים הקרויים טונופיברילים.
במצב של דיסקרטוזיס, תאים אלו מבשילים מהר מבמצב נורמלי. התרבות הפילמנטים של הקרטין מבשרת על מות התא – ניתן לראות תאים עם ציטופלזמה אאוזינופילית ולהבחין בתהליכי פירוק של גרעין התא. תאים דיסקרטוטיים מאופיינים בגרעינים קטנים יחסית, ובסופו של דבר הם הופכים לבועות נטולות גרעין.
ניתן לראות תופעות של דיסקרטוזיס במחלות שונות כגון Erythema multiforme, וכן במחלות כגון Lichen planus.
הערות שוליים

↑  התקרנות - תהליך של התייבשות, התקשות והתחספסות
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דגל קוריאה הדרומית

| --- | --- |

 כינוי:  טגק
 סוג הדגל:   דגל לאומי ודגל ימי לאומי
 יחס אורך/גובה:  2:3
 הונף לראשונה:  1882
 קבלת מעמד רשמי:  6 במרץ 1883
 מוטיבים עיצוביים:  דגל לבן, ועליו סמל יין-יאנג בצבעי אדום וכחול בפינות הדגל ישנן ארבע טריגרמות שונות שחור
 גרסאות נוספות

 
 דגלון החרטום של הצי
דגל קוריאה הדרומית (בקוריאנית: 태극기) הוא דגלה הלאומי של קוריאה הדרומית. עיצובו לבן ועליו סמל יין-יאנג בצבעי אדום (למעלה) וכחול; בפינות הדגל ישנן טריגרמות שונות בצבע שחור מתוך האי צ'ינג ("ספר השינויים"). בקוריאנית נקרא הדגל "טגק". הדגל עוצב בשנת 1882 על ידי בק יאונג-היו, שגריר קוריאה ביפן, וב-6 במרץ 1883 הכריז עליו קוג'ונג, מלך קוריאה כדגל הרשמי.
ארבע הטריגרמות הן:
||| כוח (☰; גאון (건; 乾) בקוריאנית) = "שמים"(天);
|:| זוהר (☲; רי (리; 離)) = אש (火), שמש, ויאנג;
:|: ערוץ (☵; גאם (감; 坎)) = מים (水), ירח, וין;
::: שדה (☷; גון (곤; 坤)) = אדמה (地).
בפילוסופיה הסינית, שמונה הטריגרמות קשורות לחמשת היסודות: אש, מים, אדמה, עץ, ומתכת.
ראו גם

סמל קוריאה הדרומית
המנון קוריאה הדרומית
דגל קוריאה הצפונית
הערות שוליים

↑  איציק יונה, יום עצמאות שמח קוריאה!, באתר ״הקוריאנים״ - המדריך לקוריאה, ‏15 באוגוסט 2016
| דגלי מדינות אסיה |
| --- | --- | --- |
| מדינות | אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • ארמניה • בהוטן • בחריין • בנגלדש • ברוניי • גאורגיה • הודו • המלדיביים • הפיליפינים • הרפובליקה העממית של סין • וייטנאם • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מצרים • נפאל • סוריה • סינגפור • סרי לנקה • עומאן • עיראק • ערב הסעודית • פקיסטן • קוריאה הדרומית • קוריאה הצפונית • קזחסטן • קטר • קירגיזסטן • קמבודיה • קפריסין • רוסיה • תאילנד • תימן |  |
| שטחים תלויים | אבחזיה • אג'ריה • אי חג המולד • איי קוקוס • דרום אוסטיה • הונג קונג • הטריטוריה הבריטית באוקיינוס ההודי • הרפובליקה הסינית • הרשות הפלסטינית • כורדיסטן • מקאו • צפון קפריסין |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
ערך זה הוא קצרמרבנושא סמלים ובנושא קוריאה הדרומית. אתם מוזמנים לתרום לוויקיפדיה ו.
דולומיטי סופרסקי

קבוצת סלה, כפי שהיא נראית ממסלולי הסקי של סשדה, השייכים לדולומיטי סופרסקי
מקפצת הסקי האולימפית בקורטינה ד'אמפצו
דולומיטי סופרסקי (Dolomiti SuperSki) הוא סקי פס (Skipass) משותף לשנים-עשר אתרי סקי בהרי הדולומיטים שבצפון איטליה. זהו הסקי פס המשותף השני בגודלו בעולם (אחרי זלצבורג סופר סקי Salzburg Super Ski). הוא מאפשר גלישה על מסלולים באורך של 1,200 קילומטרים ושימוש ב-450 מעליות סקי שונות, בגבהים שבין 3,200-1,500 מטרים. חלק משנים-עשר האתרים הכלולים בסקי פס המשותף- מקושרים זה לזה על ידי מעליות סקי ומסלולי סקי, ואילו חלקם האחר אינו מקושר. אזור הסקי המפורסם ביותר הכלול בדולומיטי סופרסקי הוא טבעת המסלולים של סלה רונדה, המקיפה את קבוצת סלה, והכוללת מסלולים מארבעה אזורי סקי שונים. אתר הסקי של קורטינה ד'אמפצו (Cortina d'Ampezzo) ארח את אולימפיאדת החורף של שנת 1956, והוא ממשיך לארח טורנירים בינלאומיים מדי שנה.
אזורי הסקי השייכים לדולומיטי סופרסקי:
קורטינה ד'אמפצו (Cortina d'Ampezzo)
פלאן דה קורון (Plan de Corones)
אלטה באדיה (Alta Badia)
ואל גרדנה-אלפי די סיוזי (Val Gardena-Alpe di Siusi)
ואל די פאסה-קארצה (Val di Fassa-Carezza)
אראבה-מרמולאדה (Arabba-Marmolada)
אלטה פוסטריה (Alta Pusteria: Baranci, Monte Elmo, Croda Rossa di Sesto)
ואל די פיימה-אובראגן (Val di Fiemme-Obereggen)
סן מרטינו די קסטרוצה-פאסו רולה (San Martino di Castrozza-Passo Rolle)
ואלה איזארקו (Valle Isarco (Plose)
טרוואלי (Trevalli)
מונטה צ'יווטה (Monte Civetta)
קאנזיי (canazei)
דוויין דדמון

| --- | --- |

דדמון בשנת 2012
 לידה:  12 באוגוסט 1989 (בן 35) לנקסטר, קליפורניה, ארצות הברית
 עמדה:  סנטר
 גובה:  2.13 מטרים
 מספר:  21
 מכללה:  אוניברסיטת דרום קליפורניה
 דראפט:  לא נבחר, 2013
 קבוצות כשחקן
 2013 2013–2014 2014 2014–2016 2016–2017 2017–2019 2019–2020 2020 2021–2023   2023:  גולדן סטייט ווריורס סנטה קרוז ווריורס פילדלפיה 76' אורלנדו מג'יק סן אנטוניו ספרס אטלנטה הוקס סקרמנטו קינגס אטלנטה הוקס מיאמי היט   פילדלפיה 76'
דוויין ג'מאל דדמון (באנגלית: Dewayne Jamal Dedmon; נולד ב-12 באוגוסט 1989) הוא כדורסלן אמריקאי, המשחק בעמדת הסנטר.
נעורים וקריירת מכללות

דדמון נולד וגדל בעיר לנקסטר שבקליפורניה. בגיל שלוש אביו התאבד. בתקופת נעוריו אסרה עליו אמו, חברת ארגון עדי יהוה, לשחק בקבוצות כדורסל, בטענה שהדבר עלול לפגוע במסירותו הדתית. בגיל 18, בהגיעו לגיל בגירות, החל לשחק עבור קבוצת הכדורסל של "תיכון לנקסטר", ולאחר מכן למד ושיחק ב"מכללת אנטלופ ואלי" הסמוכה.
בשנת 2010 עבר דדמון ללמוד באוניברסיטת דרום קליפורניה, ולאחר "שנת צינון" ("Redshirt") הצטרף לקבוצת הכדורסל שלה. בשתי עונותיו בקבוצת האוניברסיטה רשם ממוצעים כוללים של 7.1 נקודות, 6.4 ריבאונדים ו-1.7 חסימות למשחק.
קריירה מקצועית > השנים הראשונות

לאחר שלא נבחר על ידי אף קבוצה בדראפט ה-NBA‏ 2013, השתתף דדמון בליגת הקיץ של ה-NBA כשחקן מיאמי היט ודאלאס מאבריקס. בנובמבר 2013 חתם על חוזה בגולדן סטייט ווריורס, וכחודש לאחר מכן שוחרר וחתם בקבוצת הבת שלה מליגת הפיתוח, סנטה קרוז ווריורס.
בינואר 2014 חתם דדמון על שני חוזים עוקבים ל-10 ימים בפילדלפיה 76', ובסיומם חזר לשחק עבור סנטה קרוז. ב-15 משחקיו בליגת הפיתוח באותה עונה העמיד ממוצעים של 15.2 נקודות ו-13.5 ריבאונדים למשחק.
בפברואר 2014 חתם על שני חוזים עוקבים ל-10 ימים באורלנדו מג'יק, ולאחר שהרשים במדיה חתם על חוזה בקבוצה עד לסיום עונת 2015/2016. בתקופתו עם המג'יק ביסס את מעמדו כשחקן רוטציה לגיטימי, עם ממוצעים של 4.0 נקודות ו-4.5 ריבאונדים ב-13.4 דקות בממוצע למשחק.
קריירה מקצועית > סן אנטוניו ספרס

לקראת עונת 2016/2017 חתם דדמון על חוזה בסן אנטוניו ספרס. דדמון פתח את אותה עונה כמחליפו מהספסל של פאו גאסול, ובינואר 2017 תפס את מקומו בחמישייה הפותחת עד לסיום העונה הסדירה. בפלייאוף גברה סן אנטוניו על ממפיס גריזליס (4–2) ויוסטון רוקטס (4–2) בשני הסיבובים הראשונים, בטרם הודחה על ידי גולדן סטייט ווריורס בסדרת גמר המערב (0–4).
קריירה מקצועית > אטלנטה הוקס

ביולי 2017 חתם דדמון על חוזה לשנתיים באטלנטה הוקס, עבור כ-13.2 מיליון דולר. לאורך תקופתו באטלנטה פתח ב-98 מתוך 126 המשחקים בהם שותף, ורשם ממוצעים של 10.4 נקודות ו-7.7 ריבאונדים למשחק כסנטר הבכיר של הקבוצה.
קריירה מקצועית > סקרמנטו קינגס

לקראת עונת 2019/2020 חתם על חוזה ל-3 עונות בסקרמנטו קינגס, עבור כ-40 מיליון דולר.
קריירה מקצועית > החזרה לאטלנטה הוקס

בפברואר 2020 הועבר בטרייד לאטלנטה הוקס, בתמורה לג'בארי פארקר ואלכס לן. ב-20 בנובמבר 2020 הועבר בטרייד לדטרויט פיסטונס, תמורת טוני סנל וקיירי תומאס, וארבעה ימים לאחר מכן שוחרר מהקבוצה.
קריירה מקצועית > מיאמי היט

באפריל 2021 חתם דדמון על חוזה במיאמי היט עד לסיום עונת 2020/2021. ב-7 בפברואר 2023 הועבר בטרייד לסן אנטוניו ספרס אך לאחר יומיים שוחרר מהקבוצה.
קריירה מקצועית > חזרה לפילדלפיה 76'

ב-14 בפברואר 2023 חזר לאחר תשע שנים לפילדלפיה 76'.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | גולדן סטייט | 4 | 0 | 1.4 | 0.000 | 0.000 | 0.500 | 0.0 | 0.0 | 0.0 | 0.0 | 0.3 |
| 2013/2014 | פילדלפיה | 11 | 0 | 13.6 | 0.517 | 0.000 | 0.538 | 4.5 | 0.3 | 0.0 | 0.8 | 3.4 |
| 2013/2014 | אורלנדו | 16 | 6 | 14.6 | 0.434 | 0.000 | 0.765 | 4.9 | 0.1 | 0.4 | 0.8 | 3.7 |
| 2014/2015 | אורלנדו | 59 | 15 | 14.3 | 0.562 | 0.000 | 0.531 | 5.0 | 0.2 | 0.3 | 0.8 | 3.7 |
| 2015/2016 | אורלנדו | 58 | 20 | 12.2 | 0.559 | 0.000 | 0.750 | 3.9 | 0.2 | 0.4 | 0.8 | 4.4 |
| 2016/2017 | סן אנטוניו | 76 | 37 | 17.5 | 0.622 | 0.000 | 0.699 | 6.5 | 0.6 | 0.5 | 0.8 | 5.1 |
| 2017/2018 | אטלנטה | 62 | 46 | 24.9 | 0.524 | 0.355 | 0.779 | 7.9 | 1.5 | 0.6 | 0.8 | 10.0 |
| 2018/2019 | אטלנטה | 64 | 52 | 25.1 | 0.492 | 0.382 | 0.814 | 7.5 | 1.4 | 1.1 | 1.1 | 10.8 |
| 2019/2020 | סקרמנטו | 34 | 10 | 15.9 | 0.404 | 0.197 | 0.821 | 4.9 | 0.4 | 0.4 | 0.8 | 5.1 |
| 2019/2020 | אטלנטה | 10 | 8 | 23.3 | 0.393 | 0.222 | 0.875 | 8.2 | 0.7 | 1.0 | 1.5 | 8.1 |
| 2020/2021 | מיאמי | 16 | 0 | 13.1 | 0.708 | 0.200 | 0.741 | 5.4 | 0.8 | 0.6 | 0.4 | 7.1 |
| 2021/2022 | מיאמי | 67 | 15 | 15.9 | 0.566 | 0.404 | 0.750 | 5.8 | 0.7 | 0.4 | 0.6 | 6.3 |
| 2022/2023 | מיאמי | 30 | 0 | 11.7 | 0.496 | 0.297 | 0.727 | 3.6 | 0.5 | 0.2 | 0.5 | 5.7 |
| 2022/2023 | פילדלפיה | 8 | 1 | 9.5 | 0.591 | 0.500 | 0.200 | 3.1 | 1.3 | 0.3 | 0.6 | 3.5 |
| קריירה |  | 515 | 210 | 17.3 | 0.526 | 0.336 | 0.731 | 5.8 | 0.7 | 0.5 | 0.8 | 6.3 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | סן אנטוניו | 12 | 3 | 8.1 | 0.609 | – | 0.531 | 3.9 | 0.3 | 0.2 | 0.3 | 3.8 |
| 2020/2021 | מיאמי | 4 | 0 | 14.3 | 0.556 | 0.333 | 0.800 | 4.5 | 0.8 | 0.0 | 0.5 | 6.3 |
| 2021/2022 | מיאמי | 14 | 0 | 9.9 | 0.467 | 0.100 | 0.833 | 3.0 | 0.4 | 0.1 | 0.2 | 3.8 |
| 2022/2023 | פילדלפיה | 1 | 0 | 5.0 | 0.000 | 0.000 | 0.000 | 1.0 | 0.0 | 0.0 | 0.0 | 0.0 |
| קריירה |  | 31 | 3 | 9.6 | 0.517 | 0.143 | 0.633 | 3.5 | 0.4 | 0.1 | 0.3 | 4.0 |
הערות שוליים

↑  האמונה העיוורת של דוויין דדמון, באתר ספורטס אילוסטרייטד, 14 בנובמבר 2011
↑  סטטיסטיקות המכללות של דדמון, באתר sports-reference.com
↑  סנטה קרוז מצרפת את דדמון, באתר הקבוצה, 10 בדצמבר 2013
↑  פילדלפיה משחררת את דדמון, באתר realgm.com,‏ 3 בפברואר 2014
↑  הסטטיסטיקות של דדמון בליגת הפיתוח, באתר basketball-reference.com
↑  דדמון חותם על חוזה באורלנדו, באתר הקבוצה, 17 במרץ 2014
↑  דדמון חותם על חוזה בסן אנטוניו, באתר הקבוצה, 14 ביולי 2016
↑  דדמון חותם על חוזה באטלנטה, באתר הקבוצה, 21 ביולי 2017
↑  דדמון חותם על חוזה בסקרמנטו, באתר הקבוצה, 8 ביולי 2019
↑  אטלנטה מצרפת את דדמון, באתר הקבוצה, 6 בפברואר 2020
↑  דדמון נשלח בטרייד לדטרויט, באתר ה-NBA,‏ 20 בנובמבר 2020
דולוקסטין

|  נתונים כימיים |
| --- | --- |
 מסה מולרית:  297.119 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 מזהים
 קוד ATC:  N06AX21 
 מספר CAS:  116539-59-4
 PubChem:  60835
 ChemSpider:  54822
 
דולוקסטין (באנגלית: Duloxetine), היא תרופה נוגדת דיכאון מקבוצת SNRI (חוסמי קליטה חוזרת של סרוטונין ונוראדרנלין). דולוקסטין משווקת על ידי חברת התרופות אלי לילי בשמה המסחרי סימבאלטה (Cymbalta, לעיתים נכתב סימבלתה). בארץ משווקת גם על ידי חברת התרופות טבע בשם המסחרי דולוקסטין (DR טבע). התרופה מאושרת לטיפול בדיכאון חמור וכן לטיפול בכאב כרוני שמקורו במערכת העצבים (כולל בחולי סוכרת הסובלים מפגיעה עצבית). דולוקסטין משמשת גם לשיכוך כאבים הנובעים מדאבת (פִיבְּרוֹמיַאלְגִיָה) אצל נשים. התרופה קיבלה ב-2007 אישור על ידי מנהל המזון והתרופות האמריקאי גם לטיפול בחרדה כללית (GAD).
חברת 'אלי לילי' משווקת בישראל את התרופה גם במינון מופחת (20 מ"ג), בשם המסחרי יינטריב, כטיפול נגד דליפת שתן במאמץ בנשים.
דולוקסטין פועלת על שני מוליכים עצביים (נוירוטרנסמיטרים) בשם סרוטונין ונוראדרנלין. היא מעכבת את הקליטה החוזרת (Reuptake, סילוק מאזור הפעולה) של שני הנוירוטרנסמיטרים הללו בסינפסות. כך נגרמת עליה של רמות סרוטונין ונוראדרנלין ועליה בהשפעתם. לסרוטונין ולנוראדרנלין קשר הדוק עם דיכאון ושינוי במצב הרוח. הם קשורים גם בוויסות לחץ דם, דופק, ערנות, תחושת כאב, הפרשת רוק ועוד.
תופעות הלוואי השכיחות של הדולוקסטין (דווחו אצל יותר מ-10% מהמטופלים) הן בחילה, נמנום, כאב ראש ויובש בפה. תופעות לוואי נוספות המופיעות לעיתים קרובות כוללות חוסר תיאבון, הפרעות בשינה, נדודי שינה, אי שקט, חרדה, קושי או אי יכולת לחוות אורגזמה, חלומות משונים, צמרמורת, נימול (דקירות או עקצוץ בעור), ראייה מטושטשת, פעמת, עלייה בלחץ הדם, גלי חום, נטייה מוגברת לפהק, עצירות, גזים, שלשול, כאב בטן, הקאות, הפרעה במערכת העיכול, הזעה מוגברת, פריחה (מלווה בגרד), כאב שרירים, התכווצות שרירים, כאב גב, תכיפות במתן שתן, עייפות, ירידה או עליה במשקל, כאב בלוע, שינויים בחוש הטעם, תחושה של סחרחורת או "ראש מסתובב" (ורטיגו) וחוסר מנוחה. השימוש בתרופה זו עלול לפגום בערנות ועל כן מחייב זהירות בנהיגה ברכב, בהפעלת מכונות מסוכנות ובכל פעילות המחייבת ערנות. תופעת לוואי מסוכנות של התרופה כוללות אלרגיה, תסמונת הסרוטונין, דלקת כבד ונפילת-לחץ-דם בעמידה (עלפון אורתוסטטי).
דומיניק קיטינג

| --- | --- |

 לידה:  1 ביולי 1962 (בן 62) לסטר, לסטרשייר, מזרח המידלנדס, אנגליה, בריטניה
 שם במה:  דומיניק קיטינג
 מדינה:  הממלכה המאוחדת 
 תקופת הפעילות:  מ-1989 
 מקום לימודים:  יוניברסיטי קולג' לונדון  בית הספר אפינגהאם 
 האתר הרשמי של דומיניק קיטינג
 פרופיל ב-IMDb
 
דומיניק קיטינג (באנגלית: Dominic Keating; נולד ב-1 ביולי 1962) הוא שחקן תיאטרון, קולנוע וטלוויזיה אנגלי, הידוע בעיקר בגין גילום דמותו של סגן מלקולם ריד בסדרת הטלוויזיה "מסע בין כוכבים: אנטרפרייז".
ביוגרפיה

קיטינג נולד בלסטר לאב אירי; סבו היה בעל אות מסדר האימפריה הבריטית.‏ הופעותיו המוקדמות ביותר היו בבית הספר היסודי בו למד, שם שיחק דמות מתוך The Ragged School. את לימודיו המשיך בבית ספר באופינגהאם.
לאחר שסיים תואר ראשון בהצטיינות יתרה לימודי היסטוריה בקולג' האוניברסיטאי של לונדון, הוא ניסה עבודות שונות לפני שהחליט להיות שחקן מקצועי. כדי להשיג את כרטיס איגוד השחקנים שלו, קיטינג השתתף במופעי דראג, תחת השם "Feeling Mutual" (הרגשות הדדיים).‏
נכון לשנת 2005, לקיטינג שני בתים - בלונדון ובלוס אנג'לס. הוא נהנה מגולף, שחייה, מוזיקה, גלישת גלים, טניס, קריאה וטיולים.
קריירה > תיאטרון

בטרם החל לעבוד כשחקן טלוויזיה וקולנוע, קיטינג זכה להצלחה רבה על במות התיאטרון בבריטניה. הוא היה חלק מצוות השחקנים המקורי של המחזה The Pitchfork Disney מאת פיליפ רידלי, בו גילם את דמותו של "קוזמו",, כמו גם היה השחקן הראשון שגילם את דמותו של "בריאן" במחזהו של מייקל וול Amongst Barbarians, שעבורו הוא זכה בפרס Mobil. הוא הופיע על בימות בריטניה ולוס אנג'לס במגוון תפקידים, לרבות הצגת היחיד The Christian Brothers שהועלתה ב-King's Cross, ההצגה The Best Years of Your Life שהועלתה בתיאטרון Man in the Moon, ההצגה Screamers שהועלתה בפסטיבל Edinburgh Playhouse וההצגה Alfie שהועלתה בתיאטרון Tiffany.‏
קריירה > טלוויזיה

הופעתו הציבורית המשמעותית הראשונה של קיטינג בטלוויזיה בבריטניה הייתה כאשר הוא לוהק לתפקיד חצי-קבוע, כטוני, בסיטקום של ערוץ 4‏ Desmond's ‏(1989-1995).‏ לאחר מכן הוא המשיך לתפקיד בסדרה "המפקח מורס", כמו גם תפקידי-אורח רבים אחרים.
לאחר שעבר לארצות הברית, הוא זכה בתפקיד של הלוחם הדמיוני מאלוס בסדרה The Immortal משנת 2000, אשר לא האריכה ימים. הוא כיכב בסדרה chromiumblue.com שיצר זלמן קינג. הוא הופיע בהופעות אורח בסדרות באפי ציידת הערפדים, G vs E ו-Special Unit 2,‏ כמו גם מספר סדרות טלוויזיה אחרות, בטרם לוהק לתפקיד ראשי בסדרה "מסע בין כוכבים: אנטרפרייז", שבה הוא שיחק סגן מלקולם ריד. מאז היו לו כמה תפקידי אורח בסדרה לאס וגאס, הולבי סיטי וב-CSI: ניו יורק, בפרק בשם "Uncertainty Rules".
קיטינג הצטרף לצוות של "גיבורים" בעונה השנייה שלה ושיחק דמות של מאפיונר אירי ב-4 פרקים. כמו כן, הוא ביצע מספק תפקידי כוכב-אורח במשך שלושה פרקים בסדרה "נמלטים" של ערוץ הטלוויזיה פוקס. בשנת 2010 קיטינג השתתף ככוכב-אורח בסדרה "ילדי האנרכיה" של FX Networks.
קריירה > קולנוע

קיטינג הופיע במספר סרטים הוליוודים, לרבות "Hollywood Sign",‏ "Jungle 2 Jungle",‏ "The Auteur Theory",‏ "Certifiably Jonathan",‏ "Hollywood Kills"‏ וכן גרסת האנימציה של רוברט זמקיס ל-"Beowulf". בכנס "מסע בין כוכבים" שהתקיים בסקרמנטו, קליפורניה ב-9 בספטמבר 2006, הוא הודיע כי לוהק לתפקיד מדען אוסטרלי בסרט ההמשך, הרביעי בסדרת סרטי "מין מסוכן". כמו כן השתתף במספר סרטים קצרים, לרבות סרטו של טים רוס, המכונה "Plugged", שהוא סאטירה על עולם הפרסום המודרני.
קיטינג מופיע כאחיו של שרלוק הולמס בסרט הקולנוע משנת 2010 "שרלוק הולמס".
קיטינג לקח חלק בסרטו של ריקי ג'רווייס "The Invention of Lying" משנת 2009, אשר הופץ על ידי האחים וורנר.
קריירה > עבודה אחרת

קיטינג השתתף וקריין עבור מספר פרסומות מסחריות, אולי המפורסמת ביותר מתחילת 1990 - פרסומת עבור וידאל ששון, שבה האופן בה ביטא את המילה "סלון", במבטאו הבריטי, הפך את הפרסומת למוכרת, ואף הביא ליצירת פרודיה עליה בתוכנית סאטרדיי נייט לייב. כמו כן הוא קריין ספרי קלטת שונים, וגם דיבב (ללא קרדיט) את הדמות "מאוס", דמות משנית ב-"Dragon Age: Origins" של BioWare.‏ הוא גם הופיע גם בפרסומות לספרינט/נקסטל בדמותו של כוכב רוק בריטי פיקטיבי בשם איאן ווסטבורי.
קיטינג דיבב את קורמאק הטמפלרי במשחק המחשב "Diablo III" מאת "Blizzard Entertainment".‏ כמו כן, דיבב את השד פרסקוט ב-"Epic Mickey 2: The Power of Two" ובשני משחקים קודמים בסדרה.
פילמוגרפיה

| Film and Television> שנה | Film and Television> שם הסרט / הסדרה | Film and Television> תפקיד | Film and Television> הערות |
| --- | --- | --- | --- |
| 1989 | The Paradise Club | ג'ימי | פרק אחד |
| 1989-1992 | The Bill | חבר שני / פאטריק ליטון / אנדרו ג'נסן | שלושה פרקים |
| 1989-1993 | Desmond's | טוני | 36 פרקים |
| 1990 | Casualty | איאן טילסלי | פרק אחד |
| 1992 | המפקח מורס | מורי סטון | פרק אחד |
| 1993 | Teenage Health Freak | טוני סנט. מייקל | פרק אחד |
| 1994 |  !‏Shake, Rattle and Rock | מארק | ללא קרדיט |
| 1995 | Love Street | מארק | פרק אחד |
| 1997 | Jungle 2 Jungle | איאן |  |
| 1998 | Poltergeist: The Legacy | בריאן / ג'ייסון קרנסאו | פרק אחד |
| 1998 | Folle d'elle | כריס |  |
| 1999 | באפי ציידת הערפדים | בלייר | פרק אחד |
| 1999 | The Auteur Theory | לואיס ראגלסוורת' |  |
| 1999-2000 | G vs E | טומק וולנסקי / סרגיי דרסקוביק | שני פרקים |
| 2000-2001 | The Immortal | מלוס | 6 פרקים |
| 2001 | Special Unit 2 | ד"ר הארלן אדנס | פרק אחד |
| 2001 | The Hollywood Sign | סטיב |  |
| 2001-2005 | מסע בין כוכבים: אנטרפרייז | מלקולם ריד | 98 פרקים |
| 2002 | ChromiumBlue.com | Owen | 8 פרקים |
| 2006 | לאס וגאס | אנתוני דמבי | פרק אחד |
| 2006 | Hollywood Kills | פרנסיס פנוויי |  |
| 2007 | Certifiably Jonathan | ניקולס דה-בור |  |
| 2007 | מין מסוכן 4: ההתעוררות | פורבס מגוויר | סרט טלוויזיה של Syfy |
| 2007 | גיבורים | וויל | 4 פרקים |
| 2007 | ביאוולף (סרט, 2007) | צ'יין |  |
| 2007 | נמלטים | אנדרו טייג | שני פרקים |
| 2008 | הולבי סיטי | אולי לייק | פרק אחד |
| 2009 | Ninong | נינונג |  |
| 2010 | Sherlock Holmes | תו'רפ הולמס | וידאו |
| 2010 | CSI: ניו יורק | רופוס נוקס | פרק אחד |
| 2010 | ילדי האנרכיה | לות'ר | שני פרקים |
| 2011 | The One Warrior | מרלין / דרקון (דיבוב) / דמות המספר |  |
| 2012 | Breakout Kings | בוב דיקסון | פרק אחד |
| 2013 | ההוביט: מפלתו של סמאוג | גאליון |  |
| 2016 | A Killer Walks Amongst Us | דובסין | סרט טלוויזיה של Lifetime |
הערות שוליים

↑  "Look Who's Stalking". SFX. בספטמבר 2005. אורכב מ-המקור ב-2008-10-25. נבדק ב-2009-05-20. {{cite news}}:  (עזרה)
↑  (הקישור אינו פעיל)
1 2  James Ellis (4 בפברואר 2002). "Dominic Keating". Metro. נבדק ב-2 בספטמבר 2010. {{cite news}}:  (עזרה)
1 2  Marakay Rogers (Autumn 2003). "An Interview With Enterprise Star Dominic Keating". Union Jack. אורכב מ-המקור ב-2013-02-05. נבדק ב-2 בספטמבר 2010. {{cite news}}:  (עזרה)
1 2  Karen Bennett (7 ביולי 2002). "Dominic Keating at Toronto Trek". אורכב מ-המקור ב-2006-01-03. נבדק ב-2 בספטמבר 2010. {{cite web}}:  (עזרה)
↑  Dragon Age: Origins (Video Game 2009) - Full Cast & Crew - IMDb
↑  "Blizzard Blues on the full Beta Start Date, the Red Target Outline, and more | Diablo: IncGamers". Diablo.incgamers.com. נבדק ב-8 באפריל 2013. {{cite web}}:  (עזרה)
| מסע בין כוכבים: אנטרפרייז |
| --- | --- | --- |
| יוצרי הסדרה | בראנון בראגה • ריק ברמן • על-פי "מסע בין כוכבים" מאת ג'ין רודנברי |  |
| שחקנים ראשיים | סקוט באקולה • ג'ון בילינגסלי • ג'ולין בליילוק • דומיניק קיטינג • אנתוני מונטגומרי • לינדה פארק • קונור טריניר |  |
| דמויות ראשיות | ג'ונתן ארצ'ר • פלוקס • ט'פול • מלקולם ריד • טרוויס מייוות'ר • הושי סאטו • צ'ארלס טאקר |  |
| גזעי חייזרים | אוריונים • אנארים • אנדוריאנים • בוני הספירות • דנוביולנים • וולקנים • טלרייטים • זינדי • סוליבאנים • קלינגונים |  |
| מושגים | אנטרפרייז • מלחמת הזמן הקרה • פדרציית הכוכבים המאוחדת • צי הכוכבים |  |
| ראו גם | זיכיון מסע בין כוכבים |  |
| --- | --- |
בקרת זהויות :  BNE: XX4769641  GND: 1062095898  ISNI: 0000 0001 1813 8866  LCCN: no2011041124  MusicBrainz: cac9f1be-49c2-4c00-94de-04e539f5155a  VIAF: 169123251   WorldCat (עם VIAF): 169123251
דיוויזיית הפאנצרגרנדיר אס אס ה-17

| --- | --- |

סמל הדיוויזיה
 פרטים
 כינוי:  גץ פון ברליכינגן
 מדינה:  גרמניה הנאצית גרמניה הנאצית
 שיוך:  אס אס אס אס
 סוג:  דיוויזיה
 אירועים ותאריכים
 תקופת הפעילות:  15 בנובמבר 1943 – 8 במאי 1945 (שנה)
 מלחמות:  מלחמת העולם השנייה
דיוויזיית הפאנצרגרנדיר אס אס ה-17 גץ פון ברליכינגן (בגרמנית: 17. SS-Panzergrenadier-Division "Götz von Berlichingen") הייתה דיוויזיית פאנצרגרנדיר (חיל רגלים ממוכן) של הואפן אס אס, כחלק מצבא גרמניה הנאצית במהלך מלחמת העולם השנייה. הדיוויזיה לחמה בחזית המערבית, והשתתפה במערכה בנורמנדי ובמבצע נורדווינד.
אנשי הדיוויזיה ביצעו מספר רב של פשעי מלחמה בעיקר בשלב האחרון של מלחמת העולם, בין קרבנותיהם היו אסירי מחנות ריכוז שניסו להימלט מצעדות המוות, שבויים מחיילי צבא ארצות הברית ואזרחים גרמניים שרצו להיכנע לצבא ארצות הברית.
פשע המלחמה האחרון הידוע של הדיוויזיה בוצע ב-2 במאי 1945 יום נפילת ברלין.
היסטוריה

הדיוויזיה הוקמה ב-15 בנובמבר 1943 בצרפת, על בסיס יחידות מדיוויזיית פאנצר אס אס העשירית. הדיוויזיה נקראה על שם הגיבור הגרמני גץ פון ברליכינגן, והועמדה תחת פיקוד קורפוס הפאנצר אס אס השביעי, ולמפקדה מונה ורנר אוסטנדורף. הדיוויזיה התאמנה בצרפת, וב-10 באפריל 1944 אף זכתה לביקור של היינריך הימלר. בסוף אפריל 1944 הועברה הדיוויזיה לעתודת ה־OKW, על אף שלא סיימה את אימוניה.
ביוני 1944 מיד לאחר פלישת בעלות הברית לצרפת, הועברה הדיוויזיה לנורמנדי, ואף נטלה חלק חשוב בקרב על קרנטן. לאחר מכן השתתפה הדיוויזיה בקרב סן-לו ובמבצע קוברה, וספגה אבדות כבדות במבצע ליטיך - מתקפת הנגד לעבר מורטן. בהמשך לחמה הדיוויזיה בקרב פאלז, שממנו נחלצו רק 1,500 מאנשי הדיוויזיה, ולאחר מכן נסוגה הדיוויזיה לעבר הסן. במשך סתיו 1944 לחמה הדיוויזיה במץ ובחבל הסאר, ובינואר 1945 השתתפה הדיוויזיה במבצע נורדווינד, שבו ספגה אבדות כבדות. לאחר מכן לחמה הדיוויזיה בקרבות שונים בגרמניה, ובסוף המלחמה נכנעו שרידיה בפרנקוניה לבעלות הברית.
מפקדים

ורנר אוסטנדורף (15 בנובמבר 1943 - ינואר 1944)
פריץ קלינגנברג (ינואר 1944)
ורנר אוסטנדורף (ינואר 1944 - 17 ביוני 1944)
אוטו בינגה (17 ביוני 1944 - 20 ביוני 1944)
אוטו באום (20 ביוני 1944 - 1 באוגוסט 1944)
אוטו בינגה (1 באוגוסט 1944 - 30 באוגוסט 1944)
אדוארד דייזנהופר (30 באוגוסט 1944 - ספטמבר 1944)
תומאס מילר (ספטמבר 1944)
גוסטב מרטש (ספטמבר 1944 - 21 באוקטובר 1944)
ורנר אוסטנדורף (21 באוקטובר 1944 - 15 בנובמבר 1944)
הנס לינגנר (15 בנובמבר 1944 - 9 בינואר 1945)
גרהרד לינדנר (9 בינואר 1945 - 21 בינואר 1945)
פריץ קלינגנברג (21 בינואר 1945 - 22 במרץ 1945)
יאקוב פיק (22 במרץ 1945 - 26 במרץ 1945)
גאורג בוכמן (26 במרץ 1945 - 8 במאי 1945)